open-index/open-wikipedia-markdown huggingface dataset:
Ali Hayder

**Ali Hayder** (s. 20. helmikuuta 1995 Hilla, Irak) on Ruotsia edustava irakilainen keskisarjan karateka. Hän saavutti Kyokushinin WKO-liitossa kolme EM-mitalia ja yhden MM-mitalin.

## Alkuvuodet
Hayder muutti kotimaastaan Irakista huonojen olosuhteiden vuoksi aluksi Turkkiin 19-vuotiaana. Hänen oli tarkoitus opiskella lääkäriksi ja kilpailla karatessa maailmanmestaruustasolla. Turkista Hayder matkusti Saksaan uusien tuttujen suostuttelemana. Matka jatkui Ruotsiin, jossa hänet lähetettiin Kiirunaan. Hayder ei aluksi puhunut englantia eikä ruotsia. Hän kuuli Tukholmassa olleen Kyokushin seura, jossa valmentajana toimi muun muassa Brian Fitkin. Hayder säästi rahaa, jolla hän matkusti Tukholmaan etsiäkseen Fitkinin.

## Kilpaura
Ruotsissa Hayder saavutti aluksi Kroatiassa järjestetyssä Branko Bosniak Memorial turnauksessa hopeaa. Hän hävisi loppuottelussa Fekete Farkasille. Ranskan mestaruuden 2018 voitettuaan loppuottelussa Lazezar Dimitrovin. Samana vuonna hän saavutti hopeaa Ruotsin Openissa hävittyään raskaansarjan loppuottelussa Julian Bjerrekærille.

Puolassa 2019 järjestetyssä Kokoro Cupissa Hayder saavutti keskisarjassa hopeaa.

### EM-hopeaa ja MM-pronssia (2021–2022)
Kesäkuussa 2021 Hayder saavutti Georgian EM-kilpailuissa hopeaa hävittyään loppuottelussa Lasha Ozbetelashvilille.

Huhtikuussa 2022 Hayder eteni toisen kerran peräkkäin EM-kilpailujen loppuotteluun. Hän saavutti hopeaa hävittyään toistamiseen loppuottelussa Lasha Ozbetelashvilille. Kesäkuussa Hayder oli mukana IFK-liiton maailmanmestaruuskilpailuissa, jossa hän saavutti pronssia. Hayder voitti ensimmäisellä kierroksella Atanas Lichevin, toisella kierroksella Alejandro Verbon ja kolmannella Blake Collinsin. Välierissä hän hävisi Szymon Olpińskille.

Huhtikuussa 2023 Hayder saavutti Ruotsin EM-kilpailuissa pronssia.

## Lähteet
Open Container Initiative

**Open Container Initiative** (OCI) on Dockerin, CoreOS:n ja Linux Foundationin vuonna 2015 perustama yhteenliittymä, joka on standardoinut säiliöintiin käytettäviä tiedostomuotoja, ohjelmointirajapintoja ja ajonaikaisia ympäristöjä. Docker refaktoroi ohjelmistonsa pienempiin komponentteihin, joista osan se luovutti määrittelyjen kanssa OCI:lle. OCI:n ohjelmistot ja määrittelyt toimivat perustana useille muille. OCI:n jäseniä ovat tekniset kehittäjät ja ylläpitäjät, joihin kuuluvat muun muassa Docker, CoreOS ja Google.

Open Container Projectin komponentteja ovat muun muassa `runc`-työkalu säiliöiden luomiseen ja käynnistämiseen, OCI Image Format -määrittely levykuvamuodolle ja ohjelmointirajapinta.
Keskeisessä osassa ovat kolme määrittelyä: Runtime Specification (runtime-spec, ajonaikaisen ympäristön määrittely), Image Specification (image-spec, levykuvan määrittely) ja Distribution Specification (distribution-spec, jakelumäärittely).

## Lähteet

## Aiheesta muualla
* Open Container Initiative viralliset verkkosivut
Allgemeine Zeitung (Namibia)

***Allgemeine Zeitung*** on saksankielinen sanomalehti, joka ilmestyy Windhoekissa, Namibiassa, ja sen omistaa paikallinen Namibia Media Holdings. Lehti edustaa profiililtaan liberaalikonservatismia. 

Lehti aloitti toimintansa vuonna 1916, mikä tekee siitä maan vanhimman sanomalehden. Levikki on noin 4000 kappaletta maassa, jossa on arviolta 15 000 saksankielistä.

## Lähteet
Perigiáli

**Perigiáli** () on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1&nbsp;616 (vuonna 2011).

Perigiálin kylä sijaitsee Korintinlahden rannalla yhdeksän kilometriä länteen Kórinthoksen kaupungista. Perigiáli muodostaa oman kyläyhdyskuntansa (Τοπική Κοινότητα Περιγιαλίου, *Topikí Koinótita Perigialíou*). Vuodesta 1997 se kuului Ássos-Léchaion kuntaan ja vuodesta 2011 lähtien Kórinthoksen kunnan Ássos-Léchaion kunnallisyksikköön.

## Lähteet

## Aiheesta muualla
Sofikó

**Sofikó** (, ) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1&nbsp;679 (vuonna 2011).

Sofikón kylä sijaitsee noin 28 kilometriä kaakkoon Kórinthoksen kaupungista. Sofikó muodostaa myös laajemman kyläyhdyskunnan (Δημοτική Κοινότητα Σοφικού, *Dimotikí Koinótita Sofikoú*), johon kuuluvat varsinaisen Sofikón kylän lisäksi kylät Ágios Vlássis, Fragkolímano, Kiourkáti ja Pefkáli sekä Pyhän Marinan luostari (*Moní Agías Marínis*). Koko yhdyskunnan väkiluku on 2&nbsp;009. Vuodesta 1997 se kuului Solygeían kuntaan ja vuodesta 2011 lähtien Kórinthoksen kunnan Solygeían kunnallisyksikköön.

## Lähteet

## Aiheesta muualla
Navajo Times

***Navajo Times*** () on pääsääntöisesti englanninkielinen sanomalehti, joka ilmestyy Navajoiden reservaatissa, Yhdysvalloissa. Lehden päätoimitus sijaitsee Window Rockissa, Arizonassa, joka sijaitsee reservaatin alueella.

Lehti sai alkunsa vuonna 1959 uutiskirjeenä, joka oli tarkoitettu reservaatin ulkopuolella koulua käyville lapsille. Seuraavana vuonna koko konsepti oli tauolla pari kuukautta, minkä jälkeen se perustettiin uudelleen nykymuodossaan. Vuonna 1984 lehti muutti nimensä ***Navajo Times Today*** ja alkoi ilmestyä päivittäin. Kuitenkin jo kolme vuotta myöhemmin nimi muutettiin nykyiseen muotoonsa ja lehti on siitä lähtien ilmestynyt kerran viikossa.

Vuodesta 2004 lehteä on kustantanut Navajo Times Publishing -niminen yritys ja se on ollut itsenäinen reservaatin parlamentista. Vuonna 2022 yrityksen toimitusjohtajaksi valittiin  Olivia Benally, joka oli ensimmäinen navajonainen virassa. Lehti on pyrkinyt lisäämään navajonkielistä sisältöä 2010-luvulla johtuen huolesta kielen laskevasta puhujamäärästä.

## Lähteet
Terminaali (kirja)

**Terminaali** on Hannu Raittilan kirjoittama romaani, joka käsittelee globalisaatiota ja lentoliikennettä suomalaisperheen tarinan kautta. Kirja julkaistiin vuonna 2013 Siltalan kustantamana. Se sai Runeberg-palkinnon vuonna 2014.

## Lähteet

## Aiheesta muualla
*Kirjasampo: Terminaali
*Hannu Raittila: Terminaali (Siltala) Yle, 29.11.2013.
Pauli Mauro

**Pauli Mauro**, vuoteen 1919 **Mavrojeff** (19. kesäkuuta 1913 Pielisjärvi – 20. toukokuuta 1991) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Mauron vanhemmat olivat toimitusjohtaja Vasili Mauro, aiemmin Mavrojeff, ja Maria Netsainen ja puoliso vuodesta 1943 Irja Reijonen. Kauppaneuvos Nikolai Mauro oli hänen veljensä. Mauro kävi kansakoulun 1926 ja myynti- ja mainoskoulun somistajakoulun 1934. Hän oli Lieksan Kauppa Oy:n asiapoika 1926, kioskinhoitaja vuodesta 1927, Partalanmäen myymälänhoitaja 1929–1930, rautaosaston ja kenkäosaston myyjä 1930–1937, kenkäosaston hoitaja 1937–1944, apulaisjohtaja, kenkäosaston johtaja ja kiinteistöjen hoitaja 1944–1959 ja toimitusjohtaja 1959–1980. Lieksan kauppalanvaltuuston jäsen Mauro oli 1961–1964 ja 1968–1972 ja hänellä oli myös liike-elämän ja muita luottamustehtäviä. Mauro oli Lieksan Urheilijoiden perustajajäsen ja johtokunnan jäsen 1939–1947 ja puheenjohtaja 1952–1958, samoin kuin Lieksan Hurttien perustajajäsen ja seuran johtokunnan jäsen vuodesta 1967. Sotilasarvoltaan molempiin sotiin osallistunut Mauro oli reservin ylikersantti. Hän sai kauppaneuvoksen arvonimen 1972.

## Lähteet
Tauno Silanterä

**Tauno Johannes Silanterä**, entinen **Silander** (7. heinäkuuta 1910 Helsinki – 6. syyskuuta 1980 Askola) oli suomalainen rakennusmestari, yrittäjä ja yritysjohtaja, joka sai kauppaneuvoksen arvonimen.

Silanterän vanhemmat olivat liikemies Axel Johannes Silander ja Elin Alina Mantila ja puoliso vuodesta 1935 Tuovi Inkeri Huhtala. Silanterä valmistui rakennusmestariksi Turun teollisuuskoulusta huoneenrakennuksen alalta 1931 ja tie- ja vesirakennuksen alalta 1933. Hän oli Rakennusliike Mattila, Tähtinen ja Heinisen palveluksessa 1931–1932, Rakennusliike J. Huhtala, K. J. Tähtinen, V. Kylä-Tuomolan palveluksessa, Rakennusliike Mattila & Linnainmaan palveluksessa 1933–1935, Rakennusliike J. Huhtalan osakas ja vastaava rakennusmestari 1934–1940 ja Kodinrakentaja Oy:n perustaja, toimitusjohtaja ja johtokunnan jäsen vuodesta 1940. Silanterä oli myös Kevytrakenne Oy:n toimitusjohtaja ja johtokunnan jäsen 1945–1957, Oy Matkamiehen toimitusjohtaja ja hallituksen jäsen ja puheenjohtaja 1945–1962, Maskun Sora Oy:n toimitusjohtaja 1949–1968, Turun Kevytbetoni Oy:n toimitusjohtaja 1950–1954, Viilu-Puu, Silanterä & Pojan toimitusjohtaja 1958–1967 ja Tammer Puu Oy:n toimitusjohtaja vuodesta 1966. Hänellä oli myös useita liike-elämän ja muita luottamustehtäviä. Sotilasarvoltaan Silanterä oli reservin vääpeli. Hän sai kauppaneuvoksen arvonimen 1972. Silanterä muistetaan myös omissa nimissä ja yrityksensä kautta tekemistään merkittävistä lahjoituksista. 

## Lähteet
Sarake

**Sarake** voi viitata johonkin seuraavista:

* sarakkeet, kasvisuku
* sarake, taulukon tai matriisin pystyrivi
Hubertus Antonius van der Aa

**Hubertus Antonius van der Aa** (1935–2017) oli alankomaalainen sienitieteilijä ja opettaja. Hän oli erityisesti vaillinaissieniin kuuluvan Coelomycetes-sieniryhmän tuntija. 1960-luvulla van der Aa kiinnostui kasvien sienitaudeista ja alkoi tutkia sienten taksonomiaa *[[Phyllosticta]]*-suvun parissa. Vuonna 1973 van der Aa julkaisi *Phyllosticta*-sukua käsitelleen väitöskirjansa. Uusia geneettisiä menetelmiä soveltamalla van der Aa tarkasteli uudelleen tuhansia tyyppinäytteitä ja julkaisi uudistetun *Phyllosticta*-suvun taksonomisen luokittelun vuonna 2002 yhdessä bulgarialaisen tutkimuskollegansa ja ystävänsä Simeon Vanevin kanssa. Van der Aa tunnetaan myös *[[Phoma]]*-suvun parissa Gerhard Boereman ja muiden kanssa tekemästään työstä. Van der Aa julkaisi yksin sekä yhdessä muiden tutkijoiden kanssa useita tieteellisiä artikkeleita *Phoma*-sukuun liittyen.

Tutkimustyönsä ohella van der Aa opetti sienitiedettä Centraalbureau voor Schimmelculturesissa (nykyisin Westerdijk-instituutti) Baarnissa. Van der Aa oli pidetty opettaja, minkä lisäksi hän oli myös lahjakas kirjoittaja ja piti paljon kirjoista, erityisesti vanhoista kirjoista. Van der Aa on myös Alankomaiden sienitieteellisen seuran kunniajäsen.

## Lähteet
* Verkley, G., 2017: Hubertus A. van der Aa (1935–2017) [teoksessa: Hawksworth, D. L., Seifert, K. A., Senn-Irlet, B., Whalley, A. J., Frisvad, J. C., Kovalenko, A., Novozhilov, Y., Levitin, M., Alexandrova, A., Zhurbenko, M., Baran De, A., Ramchandra Ranadive, K., Verkley, G., Rossman, A., Chernyshev, A. & Stephenson, S., 2017: Awards and Personalia — *IMA Fungus*, vol. 8, no. 1, s. 23–24]
Guangzhou International Finance Center

**Guangzhou International Finance Center** () tai **Guangzhou West Tower** () on Kantonissa Kiinassa sijaitseva pilvenpiirtäjä. Rakennuksen korkeus on 439 metriä, ja siinä on 101 kerrosta. Se rakennettiin vuosina 2006–2010.

Rakennuksessa on hotelli- ja toimistotiloja. Se voitti RIBA:n vuoden 2012 Lubetkin -palkinnon.

## Lähteet

## Aiheesta muualla
Isosta nyrkistä naamaan

**Isosta nyrkistä naamaan** on punkrock-yhtye Nyrkkitappelun neljäs studioalbumi, joka julkaistiin 14. helmikuuta 2020.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Armas Tasa

**Armas Aleksanteri Tasa** (16. maaliskuuta 1915 Virolahti – 13. heinäkuuta 2004 Helsinki) oli suomalainen osuustoiminnallisten liikeyritysten johtaja, joka sai kauppaneuvoksen arvonimen.

## Henkilöhistoria
Tasan vanhemmat olivat puuseppä Aleksanteri Tasa ja Hilda Lanu ja puoliso vuodesta 1946 ekonomi, kirjeenvaihtaja Elvi Ragnhild Vikström. Tasa kävi keskikoulun 1930 ja Suomen Osuuskauppakoulun 1933–1934 ja teki opintomatkoja lukuisiin eri maihin. Hän oli harjoittelija Etelä-Hämeen Osuuskaupan Oinaalan myymälässä 1933, Osuusliike Mellilä-Koskessa Kyrössä, Osuusliike Maapohjan palveluksessa, SOK:n Turun piirin palveluksessa, Osuusliike Auran palveluksessa Vihdissä, SOK:n tarkastusosaston luottotarkastaja Helsingissä vuodesta 1939, Kuopion konttorin tarkastaja, Turun konttorin tarkastaja 1946–1947, koulutusjaoston kouluttaja 1947–1951, Joensuun konttorin johtaja 1954–1956, Kotkan konttorin johtaja 1957–1962, Helsingin konttorin johtaja 1962–1969, Oy Sokos Ab:n henkilökunta- ja myymäläpäällikkö 1951–1953 ja johtokunnan jäsen 1970–1976 ja Helsingin Osuuskaupan toimitusjohtaja 1969–1976. Hän oli myös Rauta Oy Sepon toimitusjohtaja 1961–1962 ja Kouvolan rakennusaine Oy:n toimitusjohtaja 1961–1962 ja hänellä oli lukuisia liike-elämän ja muita luottamustehtäviä. Sotilasarvoltaan Tasa oli reservin majuri (1967). Hän sai kauppaneuvoksen arvonimen 1972.

## Julkaisuja

* *Harjoittelijakoulutus*, 1948
* *SOK-lainen osuuskauppaliike*, 1948, Veikko Lahtisen kanssa
* *Tiskin takana ja pöydän päässä: osuuskauppamiehen muisteloita*, 1978
* *Hotelli Hesperia: totta ja tarua Helsingin hotellielämästä 1970-luvulla*, 1980, romaani
* *Kävin lännessä, idässä ja vähän muuallakin*, 1986
* *Maanpuolustuskurssi 45: retkeilyjen historiaa*, 1994
* *Satavuotias koulu: Virolahden kunnan Ravijoen kansakoulun vaiheita 1894–1994*, 1994

## Lähteet
Alcatrazin vanki

**Alcatrazin vanki** (*Birdman of Alcatraz*) on John Frankenheimerin ohjaama yhdysvaltalainen elokuva joka sai ensi-iltansa vuonna 1962. Se perustuu Thomas E. Gaddisin tositapahtumiin perustuvaan kirjaan jossa kerrotaan Robert Stroudista, eristyssellivangista joka vankilassa ollessaan alkoi tutkimaan ja hoitaa lintuja. Stoud perehtyi niihin niin että hänestä tuli asiantuntija niiden sairauksissa, ja hän kirjoitti niistä kirjan. Elokuvan pääroolia esittää Burt Lancaster.

American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Juoni
Robert Stroud sai 12 vuoden vankilatuomion tapettuaan miehen Alaskassa vuonna 1909. Ollessaan vankilassa hän puukotti toista vankia ja menetti sen vuoksi mahdollisuuden päästä ehdonalaiseen. Leavenworthin vankilassa tuomiota suorittaessaan  vanginvartija ei päästä häntä tapaamaan äitiään hän tappaa tämän, ja Stroud tuomitaan kuolemaan murhasta. Tuomio kuitenkin muutetaan elinkautiseksi kun hänen äitinsä käy tapaamassa Yhdysvaltain presidentin Woodrow Wilsonin vaimoa, ja vartija kertoo Stroudille että hän joutuu elämään loppuelämänsa eristyssellissä. Eräänä päivänä Stroud loytää pihalta loukkaantuneen varpusen jonka hän salakuljettaa selliinsä, hoitaa sen terveeksi ja opettaa sille temppuja.

## Näyttelijät

Lähde: 

## Lähteet

## Aiheesta muualla
* 
* 
* 
*
Burolo

**Burolo** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1&nbsp;111 asukasta.

## Lähteet

## Aiheesta muualla
Volodymyr Starosolskyi

**Volodymyr Starosolskyi** (, 8. tammikuuta 1878 Jarosław, Galitsia, Itävalta-Unkari – 25. helmikuuta 1942 Mariinsk, Venäjän SFNT, Neuvostoliitto) oli ukrainalainen juristi, sosiologi ja poliittinen johtaja.

## Perhe
Starosolskyin puoliso oli Darija Starosolska, hänen poikiaan olivat Juri Starosolskyi ja Ihor Starosolskyi ja hänen tyttärensä oli Uljana Starosolska.

## Ura
Starosolskyi opiskeli oikeustiedettä Wienin, Berliinin, Grazin ja Heidelbergin yliopistoissa ja toimi valmistuttuaan asianajajana Lvivissä. Hän puolusti oikeudessa poliittisia aktivisteja, muun muassa Myroslav Sitšynskyita.

Starosolskyi oli 1902 organisoimassa ukrainalaisten opiskelijoiden eroamista Lvivin yliopistosta ja Galitsiassa laajaa talonpoikien lakkoa, yhtä vuosisadanvaihteen molemmin puolin järjestetyistä lakoista, jonka taustalla olivat maatyöläisten huonot palkat ja ankara kohtelu. Hän kuului Ukrainan vallankumouspuolueen ulkokomiteaan ja oli 1899 perustetun Ukrainan sosialidemokraattisen puolueen johtavia henkilöitä. Starosolskyi oli perustamassa puolisotilaallista Ukrainan Sitšin kiväärimiesten seuraa 1913 ja oli sen ensimmäinen puheenjohtaja. Ensimmäisen maailmansodan aikana hän oli Ukrainan korkeimman neuvoston jäsen, palveli sen taisteluneuvostossa yhteyshenkilönä Sitšin kiväärimiesten seuran rintamayksiköihin ja toimi yhteistyössä Wienissä sijainneen Ukrainan vapautuskomitean kanssa. Hänestä tuli 1918 Ukrainan sotilaskomitean jäsen.

Starosolskyi nimitettiin syksyllä 1919 Ukrainan kansantasavallan varaulkoministeriksi Isaak Mazepan hallitukseen. Samaan aikaan hän toimi professorina Kamjanets-Podilskyin Ukrainan valtionyliopistossa. Starosolskyi oli vuodesta 1923 Ševtšenkon tieteellisen seuran jäsen. Hän oli Moloda Ukrajina -seuran perustajajäsen ja sen julkaisun *[[Moloda Ukrajina (lehti)|Moloda Ukrajinan]]* päätoimittaja. Hän asui 1920-luvulla emigranttina Wienissä ja Prahassa ja opetti valtio-oikeutta Prahassa Ukrainan vapaassa yliopistossa ja Poděbradyssa Ukrainan maatalousakatemiassa. Hän palasi Lviviin 1927, käynnisti uudestaan asianajotoimistonsa ja sai huomiota puolustaessaan Ukrainalaisten nationalistien järjestön jäseniä

Starosolskyi puolusti tieteellisessä työssään sosiologista lähestymistapaa oikeudellisiin ja poliittisiin kehityskulkuihin. Hänen merkittävimpiä teoksiaan ovat *Das Majoritätsprinzip* (1916), *Teorija natsji* (1921, ’Kansan teoria’), *Metodolohitšna problema v nautsi pro deržavu* (1925, ’Metodologinen ongelma valtion tutkimisessa’), *Do pytannja pro formy deržavy* (1925, ’Kysymys valtion muodoista’), *Bohdan Kistiakowskyj und das russische soziologische Denken* (1929) ja oppikirja *Deržava i politytšne pravo* (1925, ’Valtio ja poliittinen laki’).

Starosolskyi nimitettiin neuvostoaikana Lvivin yliopiston professoriksi, mutta hänet pidätettiin joulukuussa 1939 ja tuomittiin kymmeneksi vuodeksi pakkotyöleirille Mariinskiin Siperiaan, missä hän kuoli.

Volodymyr Starosolskyin ja hänen vaimonsa Darija Starosolskan muistolaatta on Lvivissä Lytšakivin hautausmaalla.

## Lähteet

## Aiheesta muualla
Mia Nicolai

**Michaja Nicolaï** (s. 7. maaliskuuta 1996 Amsterdam, Alankomaat), tunnettu ammattimaisemmin nimellä **Mia Nicolai**, on alankomaalainen laulaja. Hän edusti Alankomaita yhdessä Dion Cooperin kanssa vuoden 2023 Eurovision laulukilpailussa Liverpoolissa Isossa-Britanniassa kappaleellaan ”Burning Daylight”.

## Varhaiselämä
Nicolai syntyi Amsterdamissa venäläiselle äidille ja alankomaalaiselle isälle. Kolmevuotiaana Nicolai kävi teatteri- ja balettitunneilla. Nicolain itsensä mukaan tämä herätti kiinnostuksen myös musiikkia kohtaan, mikä johti lopulta siihen, että Nicolai alkoi käydä myös piano- ja viulutunneilla.

## Ura
### 2018–2022: Ensimmäiset singlet
Vuonna 2018 Nicolai julkaisi debyyttisinglensä, joka oli cover-versio Glenn Millerin kappaleesta "At Last".

Vuonna 2020 Nicolai julkaisi singlet "Set Me Free" ja "Mutual Needs", joista jälkimmäinen esitettiin DJ Zane Lowen radio-ohjelmassa. Nicolain mukaan "Mutual Needs" -kappale oli kirjoitettu vuonna 2019. Haastattelussa *ON Magazine* -lehden kanssa, Nicolai sanoi kappaleen kertovan siitä, kuinka tärkeää on valita itsensä kaikkien muiden edelle.

16. huhtikuuta 2021 Nicolai julkaisi kappaleen nimeltä "People Pleaser". Haastattelussa amerikkalaiselle Flaunt-muotilehdelle, hän kertoi, että kappale perustui päättäväisyyteen olla oma itsensä. Myöhemmin samana vuonna Nicolai julkaisi viidennen kappaleensa nimeltä "Dream Go".

### Eurovision laulukilpailu 2023
1. marraskuuta 2022 alankomaalainen yleisradioyhtiö AVROTROS ilmoitti, että Nicolai tulisi edustamaan Alankomaita vuoden 2023 Eurovision laulukilpailussa yhdessä Dion Cooperin kanssa. Nicolai tapasi Cooperin vuonna 2020, kun Alankomaiden euroviisuedustaja ja vuoden 2019 kilpailun voittaja Duncan Laurence ja tämän sulhanen Jordan Garfield yhdistivät parin duoksi.

Samana päivänä, kun ilmoitus annettiin, saksalaisesta musiikkitietokannasta GEMA:sta löydettiin kappale nimeltä "Chasing Highs", jonka on spekuloitu olevan heidän euroviisukappaleensa, vaikkakaan AVROTROS ei ole vahvistanut tätä.

## Yksityiselämä
Nicolai asettui asumaan vuonna 2022 Los Angelesiin, asuttuaan aiemmin nuoruudessaan muun muassa Lontoossa, Melbournessa ja New Yorkissa. Yksi Nicolain musikaalisista esikuvista on brittiläinen laulaja David Bowie.

## Diskografia

### Singlet

## Lähteet
Mänteillä menee lujaa

**Mänteillä menee lujaa** (*Stir Crazy*) on Sidney Poitierin ohjaama yhdysvaltalainen komedia joka sai ensi-iltansa vuonna 1980. Sen pääosia esittävät Gene Wilder ja Richard Pryor.

## Juoni
Elokuvassa Gene Wildero on työtön näytelmäkirjailija ja Richard Pryor työtön näyttelijä, ja he alkavat paremman työn puutteessa mainostamaan paikallista pankkia sen maskoteiksi, kanoiksi pukeutuneena. Ennen kun he aloittavat työn pankkiryöstäjät ryöstävät pankin ja he ovat myös kanoiksi pukeutuneita. Mainosmiehet saadaan pankkiryöstäjien sijaan kiinni, ja heitä luullaan ryöstäjiksi ja oikeudessa he saavat 125 vuoden tuomion.

## Lähteet

## Aiheesta muualla
* 
* 
*
Jarna

**Jarna** on Suomessa käytetty naisen etunimi, jonka alkuperästä ei ole varmaa tietoa. Se saattaa olla miehennimestä Jarno johdettu sisarnimi.

Jarnaa on käytetty virallisena etunimenä 1940-luvulta lähtien. Se alkoi yleistyä 1960-luvulla, ja suosituimmillaan se oli vuosina 1965–1989. Vuoteen 2022 mennessä Digi- ja väestötietoviraston etunimitilastoon on kirjattu yhteensä noin 380–390 Jarna-nimistä naista. Lisäksi Jarna-nimi on ollut ainakin muutamalla miehellä.

Jarnalla ei ole nimipäivää almanakassa.

## Kuvitteellisia Jarna-nimisiä
* Jarna Kuiva, radiossa ja televisiossa esiintynyt sketsihahmo

## Lähteet

## Aiheesta muualla
* Etunimien taivutus: Jarna (Kotimaisten kielten keskuksen verkkojulkaisu)
Frie Grønne

**Frie Grønne** () on vuonna 2020 perustettu tanskalainen vihreä ja rasismin vastainen puolue. Puolueen perustajat ovat entisiä Alternativet-puolueen jäseniä, jotka korostavsat politiikassaan ilmastovastuullisuutta ja rasismin vastaisuutta. Uuteen puolueeseen liittyivät muun muassa kansanedustajat Sikandar Siddique, Uffe Elbæk ja Susanne Zimmer. Siddique on puolueen poliittinen johtaja. Puolue on kertonut pyrkivänsä edistämään luontoa, monimuotoisuutta, taidetta ja kulttuuria, kansalaisyhteiskuntaa sekä "vihreää, feminististä ja demokraattista taloutta".

## Lähteet
ATTR-kardiomyopatia

**Transtyretiinivälitteinen amyloidinen kardiomyopatia** eli **ATTR-kardiomyopatia (ATTR-CM)** on yksi sydänamyloidoosien alatyyppi. Amyloidoosit ovat joukko sairauksia, joissa yhteen tai useampaan elimeen kertyy poikkeavasti muotoutunutta proteiinia, jota kutsutaan amyloidiksi. Sydänamyloidooseissa amyloidia kertyy sydämeen, mikä johtaa sydämen seinämän paksuuntumiseen ja on yhteydessä sydämen vajaatoiminnan kehittymiseen.

### Päätyypit
ATTR-kardiomyopatiaa on kahta päätyyppiä: perinnöllinen (hATTR-CM) ja ns. villityyppi (wtATTR-CM). Perinnöllisessä muodossa amyloidia muodostuu geenivirheen seurauksena ja villityypissä amyloidin muodostuminen liittyy ikääntymiseen. Villityypin tautimuotoa on tämän johdosta kutsuttu aikaisemmin myös nimellä seniili sydänamyloidoosi. ATTR-kardiomyopatia on yleisempi miehillä kuin naisilla.

### Oireet ja diagnosointi
ATTR-kardiomyopatian oireet muistuttavat sydämen vajaatoiminnan oireita. Yleisimpiä oireita ovat väsymys, hengenahdistus, alaraajojen kuoppaturvotukset, huimaus/pyörtyminen, yskä tai hengityksen vinkuminen (etenkin makuulla), ruoansulatuselimistön vaivat (vatsan turvotus, ripuli, ummetus), sekavuus tai ajattelun vaikeudet sekä rytmihäiriöt. Myös hauisjänteen repeämä, rannekanavaoireyhtymä, lonkan ja/tai polven tekonivelleikkaus sekä selkäydinkanavan ahtauma voivat olla varhaisia oireita ATTR-kardiomyopatiasta.

ATTR-kardiomyopatiaa epäiltäessä sydämen kaikukuvaus on perustutkimus, jossa tyypillinen löydös on kammioseinämien ja sydämen muiden rakenteiden paksuuntuminen, sekä sydämen diastolinen toimintahäiriö. Kaikukuvauksella ei yksin voida diagnosoida ATTR-kardiomyopatiaa, vaan diagnoosin vahvistamiseksi tulee tehdä myös muita tutkimuksia. Tyypillisiä jatkotutkimuksia ovat sydämen magneettikuvaus, gammakuvaus, laboratoriokokeet sekä geenitesti. Joissakin tapauksissa ATTR-kardiomyopatian osoittaminen vaatii myös sydänlihasbiopsian tekoa.

### Hoito ja ennuste
ATTR-kardiomyopatian hoito perustuu amyloidisairauden sekä siihen liittyvien sydänilmentymien hoitoon. Sydämeen jo kertynyttä amyloidia ei voida poistaa. ATTR-kardiomyopatian lääkehoidossa keskitytään oireiden hallintaan sekä amyloidisäikeiden muodostumisen ja kertymisen hidastamiseen tai pysäyttämiseen. Hoidon päätavoitteet ovat oireiden lievittäminen, sydämen vajaatoiminnan hoito sekä sydämen rytmihäiriöiden ja tromboembolisten tapahtumien (verisuonitukosten) ehkäisy. Sydänamyloidoosin aiheuttamien sydämen vajaatoiminnan ja rytmihäiriöiden hoito perustuu yleisiin hoitokäytäntöihin.

ATTR-kardiomyopatian ennuste määräytyy taudin levinneisyyden, etenemisnopeuden ja elinvaurioiden perusteella. Keskimääräinen elinajanodote ilman hoitoa on noin 2–3,5 vuotta. Villityypin ATTR-kardiomyopatiassa eliniän ennuste on keskimäärin neljä vuotta diagnoosista, kun taas perinnöllisessä ATTR-kardiomyopatiassa ennuste vaihtelee tautia aiheuttavan mutaation mukaan.

## Lähteet
Giulia

**Giulia** on naisen etunimi. Se on Julia-nimen italialainen vastine, josta tunnetaan myös hellittely- eli deminutiivimuoto **Giulietta**.

Suomessa on Digi- ja väestötietoviraston mukaan tilastoitu huhtikuuhun 2024 mennessä noin 250–270 Giulia-nimistä naista. Suurin osa heistä on syntynyt 1990-luvulla.

## Tunnettuja Giulia-nimisiä
* Giulia Ammannati (n. 1535–1620), italialaisen säveltäjän Vincenzo Galilein puoliso ja tiedemies Galileo Galilein äiti
* Giulia Anghelescu (s. 1984), *Giulia*, romanialainen poplaulaja
* Giulia Bongiorno (s. 1966), italialainen poliitikko ja asianajaja
* Giulia Domenichetti (s. 1984), italialainen jalkapalloilija
* Giulia Gianesini (s. 1984), italialainen alppihiihtäjä
* Giulia Grillo (s. 1975), italialainen poliitikko ja lääkäri
* Giulia Grisi (1811–1869), italialainen oopperalaulaja
* Giulia Gwinn (s. 1999), saksalainen jalkapalloilija
* Giulia Quintavalle (s. 1983), italialainen judoka ja olympiavoittaja
* Giulia Rubini (s. 1935), italialainen näyttelijä
* Giulia Staccioli (s. 1964), italialainen rytminen voimistelija
* Giulia Steingruber (s. 1994), sveitsiläinen telinevoimistelija ja olympiamitalisti
* Giulia Stürz (s. 1993), italialainen maastohiihtäjä
* Giulia Tofana, 1600-luvulla elänyt italialainen myrkyttäjä

## Tunnettuja Giulietta-nimisiä
* Giulia ”Giulietta” Masina (1921–1994), italialainen näyttelijä
* Giulietta Simionato (1910–2010), italialainen oopperalaulaja

## Lähteet
Melodi Grand Prix 2006

**Melodi Grand Prix 2006** oli Norjassa 13. tammikuuta – 4. helmikuuta 2006 järjestetty laulukilpailu, jossa valittiin Norjan edustaja vuoden 2006 Eurovision laulukilpailuun. Kilpailu koostui kolmesta semifinaalista, viimeisestä mahdollisuudesta ja finaalissa. Jokaisessa semifinaalissa kilpaili kuusi kappaletta, joita puhelinäänestäjät äänestivät. Jokaisesta semifinaalista kaksi eniten ääniä saanutta kappaletta etenivät suoraan finaaliin ja seuraavat kaksi viimeiseen mahdollisuuteen. Viimeisessä mahdollisuudessa puhelinäänestäjät äänestivät vielä kaksi kappaletta finaaliin.

Finaalissa puhelinäänestäjät valitsivat voittajan kaksikierroksisessa äänestyksessä. Ensimmäisellä kierroksella äänestettiin neljä kappaletta toiselle kierrokselle, jossa voittaja valittiin. Kilpailun voitti Christine Guldbrandsen kappaleella ”Alvedansen”.

## Kilpailun kulku
### Ensimmäinen semifinaali
Ensimmäinen semifinaali kilpailtiin 13. tammikuuta Finnmarkshallenissa Alattiossa.

### Toinen semifinaali
Toinen semifinaali kilpailtiin 20. tammikuuta Nordlandshallenissa Bodøssä.

### Kolmas semifinaali
Kolmas semifinaali kilpailtiin 27. tammikuuta Framohallenissa Bergenissä.

### Viimeinen mahdollisuus
Viimeinen mahdollisuus kilpailtiin 3. helmikuuta Oslo Spektrumissa Oslossa.

### Finaali
Finaali kilpailtiin 4. helmikuuta Oslo Spektrumissa Oslossa.

## Lähteet
*
*
*http://natfinals.50webs.com/90s_00s/Norway2006.html

## Aiheesta muualla
*Koko karsintafinaali NRK:n sivuilla
Tina(IV)sulfidi

**Tina(IV)sulfidi** (SnS2) eli **stannisulfidi** on tina- ja sulfidi-ionien muodostama epäorgaaninen ioniyhdiste. Yhdistettä käytetään muun muassa pigmenttinä.  

## Ominaisuudet, valmistus ja käyttö
Huoneenlämpötilassa tina(IV)sulfidi on keltaista tai ruskehtavaa kiteistä ainetta. Yhdiste on veteen liukenematonta, mutta liukenee laimeisiin happoihin ja väkeviin emäksiin. Sulfidiliuoksiin se liukenee muodostaen kompleksisen tritiostannaatti(IV)ionin ([SnS3]2-).

Tina(IV)sulfidia valmistetaan kuumentamalla tina-amalgaamin tai tinadioksidin, rikin ja ammoniumkloridin seosta. Toinen tapa on saostaa sitä lievästi happamasta tina(IV)kloridin vesiliuoksesta vetysulfidin avulla).

Tina(IV)sulfidia käytetään pronssia tai kultaa muistuttavana pinnoitteena esimerkiksi taideteoksissa. Sitä kutsutaan tällöin mosaiikkikullaksi.

## Lähteet
Hanne Krogh

**Hanne Krogh** (s. 24. tammikuuta 1956) on norjalainen laulaja, joka tunnetaan parhaiten Eurovision laulukilpailun 1985 voittaneen Bobbysocks-duon jäsenenä.

## Elämä
Krogh varttui Haugesundissa. Hän julkaisi ensisinglensä "Lukk Opp Min Dør" 14-vuotiaana vuonna 1970. Krogh voitti Melodi Grand Prix'n 1971 kappaleella "Lykken er" ja valikoitui näin Norjan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Krogh sijoittui 17:nneksi 18 kilpailijan joukosta.

Krogh esitti voittokappaleen myös vuoden 1972 Melodi Grand Prix'ssä, mutta tuolloin häntä ei valittu Norjan kappaleen esittäjäksi kansainväliseen Eurovision laulukilpailuun. Krogh palasi Melodi Grand Prix'iin vuonna 1979 kappaleella "Når vi er barn", joka sijoittui kilpailun finaalin kahdeksanneksi ja viimeiseksi.

Krogh muodosti Bobbysocks-duon Elisabeth Andreassenin kanssa vuonna 1984. Duo voitti Eurovision laulukilpailun 1985 kappaleella "La det swinge". Duo oli toiminnassa vuoteen 1988.

Krogh sanoitti Norjan vuoden 1987 euroviisuedustuskappaleen "Mitt Liv", jonka esitti Kate Gulbrandsen.

1990-luvun alussa Krogh oli mukana yhtyeessä Just 4 Fun. Yhtye edusti Norjaa Eurovision laulukilpailussa 1991 kappaleella Mrs. Thompson, joka sijoittui kilpailun 17:nneksi.

## Diskografia
### Albumit
**Hanne Krogh* (1978)
**Nærbilde* (1980)
**Nordens Vakreste* (1982)
**Alene* (1982)
**Julens Vakreste* (1983)
**Under Samme Sol* (1983)
**Copacabana* (1984)
**Hanne* (1989)
**Ta Meg Til Havet* (1992)
**Prøysens Barnesanger* (1995)
**Julestjerner* (1996)
**Reisen Til Den Levende Parken* (1997)
**Vestavind* (1998)
**Egners Barnesanger* (1999)
**Ved Juletid* (2002)
**Sanger fra barnas skattkammer* (2005)
**Barnas Nasjonalskatt* (2012)
**Ikke Gi Deg, Jente!* (2013)

### Kokoelmalevyt
**40 Beste* (1994)
**God Jul! Hannes Beste Julesanger* (2000)
**Hanne Kroghs Vakreste Julesanger* (2009)

## Lähteet
*Hanne Krogh

### Viitteet
Everfrost

**Everfrost** on suomalainen vuonna 2015 perustettu sinfonisen metallin yhtye. Yhtye käyttää vaikutteita japanilaisesta animesta ja mangasta visuaalisuudessa ja tarinankerronnassa.

## Historia
Yhtyeen perusti Australiasta Suomeen muuttanut Benji Connelly vuoden 2014 lopussa.

Yhtye julkaisi debyyttialbumin *Blue Eyed Emotion* 19. joulukuuta 2015.
Toinen albumi *Winterider* julkaistiin 6. syyskuuta 2019.

Yhtye julkaisi marraskuussa 2022 cover-kappaleista koostuvan EP:n *Frostbites*. EP:llä on neljä cover-versiota anime-teemakappaleista, joissa on kaikissa eri vieraileva laulaja.

## Jäsenet
### Nykyiset jäsenet
Jäsenet:
* Benji Klint-Connelly: kosketinsoittimet
* Joonas Salminen: rummut 
* Roi Partanen: bassokitara (2020-)
* Samuli Heiskanen: kitarat (2020-)
* Joose Ylianttila: rytmikitarat (2020-)
* Eveliina Tuulia: laulu (2022-)

### Entiset jäsenet
* Allan Hasanen: bassokitara
* Markus Laito: kitarat, laulu
* Matias Nieminen: kitarat
* Hew Wagner: laulu
* Mikael Salo: laulu

## Diskografia
### Albumit
* 
* 

### EP-levyt
* 
* 
* 

### Singlet
* *Cold Night Remedy* (2017)
* *Die Young* (2020)

## Lähteet

## Aiheesta muualla
* 
*
Peuralampi

**Peuralampi** voi tarkoittaa seuraavia:

* Peuralampi, lampi Karstulassa
* Peuralampi, lampi Keuruun Jukojärvellä
* Peuralampi, lampi Keuruun Salmenkylässä
* Peuralampi, lampi Kivijärvellä
* Peuralampi, lampi Kyyjärvellä
* Peuralampi, lampi Laukaassa
* Peuralampi, lampi Multian Linnankylässä
* Peuralampi, lampi Soinissa
* Peuralampi, lampi Viitasaaren Kakolassa
* Peuralampi, lampi Viitasaaren Kotvalassa
* Peuralampi, lampi Ähtärissä.
Muikkulampi

**Muikkulampi** tai **Muikkulammi** voi tarkoittaa seuraavia:

* Muikkulampi, lampi Kannonkoskella
* Muikkulampi, lampi Soinissa
* Muikkulampi, lampi Uuraisissa
* Muikkulammi, lampi Jämsässä.
Doležal

**Doležal** (naisella: **Doležalová**, saksaksi: **Doleschall**, venäjäksi **Доллежаль**) on alkujaan tšekkiläinen sukunimi:

* Carl Ludwig Doleschall, unkarilainen sotilaskirurgi ja hyönteistutkija Alankomaiden Itä-Intiassa
* Sanja Doležal, kroatialainen laulaja ja juontaja
* Rudolf Doležal, kuvanveistäjä
* Rachel Dolezal (s. 1977), yhdysvaltalainen kansalaisoikeusaktivisti
* Nikolai Dolležal, neuvostoliittolainen ydinpommin kehittäjä ja reaktorisuunnittelija
* Michal Doležal (s. 1978), mäkihyppääjä
* Josef Doležal (1920–1999), kilpakävelijä ja olympiamitalisti
* Jiří Doležal (s. 1963), jääkiekkoilija
* Erich Dolezal, itävaltalainen tähtitieteilijä ja kirjailija, jonka mukaan on nimetty asteroidi 5884 Dolezal

## Katso myös
* *[[Doleschallia]]* – perhosten suku

## Viitteet
Leonid Toptunov

**Leonid Fedorovytš Toptunov** (, 16. elokuuta 1960 – 14. toukokuuta 1986) oli neuvostoliittolainen insinööri. Hän toimi Tšernobylin ydinvoimalan nelosreaktorin tarkkailevana operaattorina onnettomuusyönä.

## Elämä ennen Tšernobyliä

Toptunov syntyi 16. elokuuta 1960 Mykolajivkan kylässä Sumyn alueella Ukrainan sosialistisessa neuvostotasavallassa. Hänen isänsä oli osana Neuvostoliiton avaruusohjelmassa. Vuonna 1983 hän valmistui Obninskin ydinvoimatekniikan instituutista.

## Onnettomuusyö

Toptunov oli vain 25-vuotias onnettomuusyönä.  Hän työskenteli nelosreaktorissa Aleksandr Akimovin kanssa. Toptunovilla oli vain kahden kuukauden kokemus reaktorin käytöstä, eikä ollut koskaan aiemmin ohjannut reaktoria vaikean sammutusprosessin läpi. 

Valmisteluvaiheessa voimalan pääinsinööri Anatoli Djatlov määräsi tehon pienentämisen 700 MW:iin testaussuunnitelman mukaisesti. Reaktori kuitenkin pysähtyi yllättäen testivalmistelujen aikana ja putosi 30 megawattiin. Tehon nostaminen tämän jälkeen saattoi laittaa reaktorin vaaralliseen tilaan, mutta Djatlov määräsi Toptunovin ja Akimovin nostamaan tehon takaisin 700 MW:iin. Yhdessä Akimovin kanssa Toptunov ryhtyi nostamaan reaktorin tehoa nostamalla säätösauvoja. 

Reaktorin teho lähti vahvaan nousuun, jolloin Toptunov painoi AZ-5-pikasulkupainiketta. Suunnitteluvirheen vuoksi laskeutuvat säätösauvat kiihdyttivät ydinreaktiota ja aiheuttivat reaktorin räjähdyksen.  

Toptunovin vanhemmat vierailivat hänen luonaan sairaalassa. Vaikka hän pystyi kävelemään, hänen vanhempansa huomasivat, että hänellä oli epänormaaleja ihovaurioita. Oleskelunsa aikana hän keskusteli onnettomuuden mahdollisista syistä Akimovin ja Djatlovin kanssa. Toptunov ja Akimov saivat luuytimensiirron yrityksenä palauttaa immuunijärjestelmää. Hän kuitenkin kuoli akuuttiin säteilyoireyhtymään 14. toukokuuta 1986.

## Muistaminen

Ukrainan presidentti Viktor Juštšenko myönsi postuumisti Toptunoville kolmannen luokan *Za mužnist* -mitalin (’rohkeudesta’) vuonna 2008. Robert Emms esittää Toptunovia HBO:n onnettomuudesta kertovassa Chernobyl-minisarjassa.

## Lähteet
Vastustamaton

**Vastustamaton** on jyväskyläläisen rap-artisti Gettomasan viides studioalbumi sekä neljäs sooloalbumi, joka julkaistiin 4. marraskuuta 2022 PME Recordsin kautta. Albumilla vierailevat Van Hegen ja Lauri Haav. Albumilla Gettomasa käsittelee muun muassa erilaisia riippuvuuksia, kuten päihderiippuvuutta sekä riippuvuutta rahasta.

Albumi sisältää Gettomasan vuoden 2022 talvella, keväällä ja alkukesällä julkaisemat singlet ”Hyvä me”, ”500 Hevosta” sekä tuplasinglenä julkaistut ”Shamppanjadieetillä” ja ”Hölliikse”.

Albumi voitti vuoden albumin sekä vuoden rap/R&B:n Emma-palkinnot vuoden 2023 gaalassa, jonka lisäksi albumin single ”Shamppanjadieetillä” oli ehdolla vuoden biisi -kategoriassa.

## Kappaleet
# 
# 
# 
# 
# 
# 
# 
# 
# 
# 
#  (bonustrack)

## Arvioita
* *[[Soundi]]*: 

## Lähteet
Sinquefield Cup

**Sinquefield Cup** on vuosittain St. Louisissa, Yhdysvalloissa järjestettävä shakin kutsuturnaus. Ensimmäinen turnaus järjestettiin vuonna 2013 ja vuodesta 2015 turnaus on ollut osa shakin Grand Chess Touria.

Vuonna 2020 turnaus peruttiin koronaviruspandemian vuoksi.

## Voittajat

## Lähteet
Steve Chimombo

**Steve Bernard Miles Chimombo** (1945 Zomba – joulukuu 2015 Zomba) oli malawilainen runoilija, näytelmäkirjailija, prosaisti, toimittaja ja kirjallisuuskriitikko.

Chimombo sai humanististen tieteiden kandidaatin arvon Malawin yliopistosta sekä humanististen tieteiden maisterin ja filosofian tohtorin arvot Columbian yliopistosta. Hän suoritti opintoja myös Walesin ja Leedsin yliopistoissa. Chimombo työskenteli englannin kielen professorina Malawin yliopistossa. Hän sai Iowan yliopistosta *Honorary Fellowship'n* kirjoittamisessa.

Chimombon tuotantoon kuuluu runoja, romaaneja, näytelmiä, novelleja ja tieteellinen julkaisu *Malawi Oral Literature: The Aesthetics of Indigenous Arts* (1988). Chimombo kirjoitti myös lapsille suunnattua kirjallisuutta. Vuonna 1988 hän sai Noma Award for Publishing in Africa -kunniamaininnan.

Chimombo kuoli 70-vuotiaana aivoverenkiertohäiriöön. Hänellä oli vaimo, tytär ja kaksi poikaa.

## Teoksia
* *The Rainmaker* (1978), näytelmä
* *The Basket Girl* (1990), romaani
* *Tell Me a Story* (1992), novellikokoelma
* *Wachiona Ndani?* (1992), näytelmä
* *Napolo and the Python* (1994), runokokoelma
* *The Bird Boy's Song* (2002), lastenkirja
* *Napolo and Other Poems* (2009), kootut runot

Chimombon kirjoituksia on myös julkaistu antologioissa *The Heinemann Book of Contemporary African Short Stories* (1992) ja *The Penguin Book of Modern African Poetry* (1998).

## Lähteet
Luettelo (veistos)

**Luettelo** on Tiina Raitasen veistos, joka sijaitsee Helsingin Munkkisaaressa Telakkakadun ja Munkkisaarenkadun risteyksessä, Euroopan kemikaaliviraston edustalla. Materiaaleja siinä ovat betoni ja metallit, kuten haponkestävä teräs, pronssi ja alumiini. Teos koostuu kahdesta osasta, betoniin valetusta reliefistä ja toisiinsa nojaavista ja limittäin asettuvista muotoista. Teoksen korkeus yli neljä metriä. Se paljastettiin 2. marraskuuta 2022.

Teoksessa voi havaita Tiina Raitasen veistoksille ominaisen työskentelytavan, jossa hän muotintaa ja valaa löydettyjä esineitä. *Luettelo* -teoksen lähtökohtina ovat olleet Euroopan kemikaaliviraston työmaalta löytyneet esineet, joita ovat muun muassa naula, hiomapaperi, muovi- ja metallikappaleet. 

Teos on toteutettu Helsingin kaupungin prosenttiperiatteella.

Teoksen sisältöön ovat vaikuttaneet paikan historia ja nykyisyys. Tiina Raitasen mukaan: *”Kemikaalivirasto toimii tiedon tallentajana ja välittäjänä. Veistoksen asetelma kuvaa tiedon kerroksellista vaikutusta ja järjestelmällisen tallentamisen tärkeyttä. Lainsäädännöllä pyritään suojelemaan ihmistä ja ympäristöä haitallisilta kemikaaleilta, olivatpa ne sitten teollisuuden kemikaaleja tai päivittäiskemikaaleja kiinteässä, liuosten tai aerosolien olomuodossa. Veistokseni erilaiset muodot ja materiaalit ilmentävät tätä kemikaalien suurta kirjoa.”*

## Kuvia teoksesta

Tiedosto:Tiina Raitanen Luettelo 2022 1.jpg|Kuva teoksesta risteyksen suuntaan.
Tiedosto:Tiina Raitanen Luettelo 2022 2.jpg|Kuva viistosti Munkkisaarenkadun suunnasta.
Tiedosto:Tiina Raitanen Luettelo 2022 3.jpg|Kuva Munkkisaarenkadun suunnasta. 
Tiedosto:Tiina Raitanen Luettelo 2022 4.jpg|Teos Telakkakadun suunnasta.
Tiedosto:Tiina Raitanen Luettelo 2022 reliefiosa 2.jpg|Vaaleaan betoniin valettu reliefiosa,
Tiedosto:Tiina Raitanen Luettelo 2022 reliefiosa.jpg|Reliefiosan toinen puoli.
Tiedosto:Tiina Raitanen Luettelo 2022 yksityiskohta.jpg|Naula, yksityiskohta teoksesta.
Tiedosto:Tiina Raitanen Luettelo 2022 yksityiskohta 3.JPG|Metallisen osan reuna.
Tiedosto:Tiina Raitanen Luettelo 2022 yksityiskohta 2.JPG|Kiiltävän metalliosan heijastus. 


## Lähteet
You’ll Always Have a Friend

**You’ll Always Have a Friend** on suomalais-brittiläisen Caron Barnesin toinen albumi vuodelta 1992. Lontoossa äänitetyn disko- ja euro house -tyylisen albumin tuottajana toimi britannianintialainen Biddu, jonka *[[New Musical Express]]* -lehti nimesi vuonna 2012 maailman kaikkien aikojen 34. ”suurimmaksi” äänilevytuottajaksi. Biddu on myös kirjoittanut yhdeksän albumin kymmenestä kappaleesta.

### A-puoli
# 
# 
# 
# 
# 

### B-puoli
# 
# 
# 
# 
# 

## Lähteet
Ove Guldberg

**Ove Guldberg** (2. joulukuuta 1918 Nysted – 28. helmikuuta 2008) oli tanskalainen Venstren poliitikko. Hän istui kansankäräjillä vuosina 1964–1977 ja toimi Tanskan liikenneministerinä 1968–1971 sekä ulkoministerinä 1973–1975. Vuosina 1973–1977 hän oli Euroopan parlamentin jäsen.
## Lähteet

## Aiheesta muualla
* ''Ove Guldberg'' Tanskan kansankäräjien verkkosivuilla
Mäntyniemen pesänjakajat

**Mäntyniemen pesänjakajat** on politiikan toimittajien Pekka Ervastin ja Timo Haapalan kirjoittama puolihumoristinen kirja, joka ilmestyi vuoden 2012 presidentinvaalien alla. Kirjoittajat avaavat siinä kaikkien kahdeksan ehdokkaan luonteet ja poliittisen historian kriittisessä valossa: Paavo Väyrynen (kesk.), Paavo Lipponen (sd.), Pekka Haavisto (vihr.), Eva Biaudet (r.), Timo Soini (ps.), Sari Essayah (kd.), Paavo Arhinmäki (vas.) ja  Sauli Niinistö (kok.). Viimeinen luku on omistettu väistyvälle presidentille Tarja Haloselle.

Kirjan nimi mukailee niin sanotun Lauantaiseuran vuonna 1981 kirjoittamaa kirjaa *[[Tamminiemen pesänjakajat]]*. *Mäntyniemen pesänjakajien* poliitikkojen karikatyyrimuotokuvat ovat taiteilija Vesa Lehtimäen työtä.

## Lähteet
*
Poul Nyboe Andersen

**Poul Nyboe Andersen** (23. marraskuuta 1913 Brørup – 5. marraskuuta 2004) oli tanskalainen Venstren poliitikko. Hän istui kansankäräjillä vuosina 1971–1977 ja toimi Tanskan talous-, ulkomaankauppa- ja Pohjoismaa-ministerinä 1968–1971 sekä talous- ja kauppaministerinä 1973–1975.

Andersenin tytär oli Tanskan kansallispankin pääjohtaja Bodil Nyboe Andersen.
## Lähteet

## Aiheesta muualla
* ''Poul Nyboe Andersen'' Tanskan kansankäräjien verkkosivuilla
Kuljun työväentalo

**Kuljun työväentalo** on työväentalo Lempäälän Kuljun kylässä.

## Historia
Kuljun työväentalo rakennettiin ja valmistui vuonna 1908 Lempäälän kunnan Kuljun kylään talkoovoimin. Niilo Palander oli vuokrannut tontin työväeyhdistykselle. Tontti ostettiin yhdistyksen omaksi vuonna 1928.

Vuonna 1918 talolle oli majoitettuna ns. ”Kuljun komppania”.

Elettiin levottomia aikoja, ja lehdissä kerrottiin talolla sattuneista tappeluista. Kesäkuussa 1929 työväentalolla järjestettiin tanssit, ja syntyi ankara tappelu. Paikallinen työmies oli juovuksissa. Paikalla olleiden kahden muun miehen kanssa syntyi riitaa, ja työmies otti puukon esiin. Toinen miehistä sai pahoja haavoja ja jouduttiin viemään sairaalaan. Syyskuussa 1931 järjestettyyn iltamatilaisuuteen tuli lapualaisia miehiä, ja yksi tunkeutui sisään ilman lippua ja muutkin yrittivät synnyttää levottomuutta. Kun ei muu auttanut, he vetivät esiin parabellum-pistoolit ja ampuivat ihmisiä kohti 10–15 laukausta. Muuta vahinkoa ei kuitenkaan tullut kuin ikkunoita särkyi. Häiriönaiheuttajat poistuivat paikalta. Syyskuussa 1933 sattui työväentalolla ampumistapaus, jossa muuan työmies haavoittui. Talolla oli järjestetty poikakutsut. Ampujan talolle tuonut autonkuljettaja vei hänet Tampereelle Viinikan poliisivartiokonttorille. Lääkärin mukaan haavoittuminen oli vakava mutta ei vienyt ammutulta henkeä, mutta kuula jäi selkään. Syytä ampumiseen ei löytynyt, eivätkä ampuja ja ammuttu tunteneet toisiaan. Syyskuussa 1936 lauantain ja sunnuntain välisenä yönä Kuljun työväentalon pihamaalla puukotti Kuljun työväenyhdistyksen puheenjohtaja Eino Arvid Täckman muuatta työmiestä käsivarteen. Puukottaja oli poliisin tuttu, sillä hän oli ollut Tampereen raastuvassa syytteessä uhkapelin harjoittamisesta ja samanaikaisesti Lempäälän kihlakunnanoikeudessa syytteessä viinanmyynnistä. Vuosien 1939–1945 sotien jälkeen yhdistys päätti erota Suomen Sosialidemokraattisesta puolueesta ja liittyä yksimielisesti Suomen Kansandemokraattiseen liittoon, SKDL 22.12.1946 pidetyssä kokouksessaan.

## Rakennus
Hirsirunkoinen rakennus on nykyisin laudoin vuorattu ja maalattuna edelleen punaiseksi. Talossa on juhlasali, josta näyttämö on purettu vuonna 1974. Ravintola, keittiö, eteinen, naistenhuone, asuintila ja kokoushuone ovat edelleen rakennuksessa. Talossa on öljylämmitys. Rakennuksen koko on 240&nbsp;m² ja tontin koko on 10&nbsp;000&nbsp;m². Seurantalot-sivuston mukaan salissa on näyttämö ja takahuone. Rakennuksessa on myös talonmiehen asunto.

## Toiminta
Rakennus on ympärivuotisessa käytössä, ja tilat ovat vuokrattavissa. Tilaa työväentalolla on noin 130 hengelle. Talossa on esteetön sisäänpääsy ja kulku tilasta toiseen siirrettävän rampin avulla, mutta muuten se ei ole esteetön, esimerkiksi wc-tilan suhteen.

## Lähteet
* 
* 
* 

### Viitteet
Acrossocheilus spinifer

**Acrossocheilus spinifer** on karppien heimoon kuuluva kalalaji. Tieteelle lajin kuvasivat ensimmäisinä Yuan, Wu ja Zhang vuonna 2006.

Sen levinneisyysaluetta ovat jokien ja purojen yläjuoksut Guangdongin ja Fujianin maakunnissa Etelä-Kiinassa. Se suosii nopeasti virtaavia, kirkkaita sorapohjaisia virtavesiä. Se syö pääasiassa vesihyönteisiä ja levää.

Laji kasvaa enimmillään 15,3&nbsp;cm pitkäksi, ja saavuttaa sukukypsyyden noin 10&nbsp;cm:n mittaisena. Mätimunat ovat ihmiselle myrkyllisiä ja voivat aiheutta syötynä ripulia, pahoinvointia ja huimausta.

## Lähteet
Ulricehamns Tidning

**Ulricehamns Tidning** (lyh. **UT**) on ruotsalainen vuonna 1869 perustettu paikallislehti, jonka kotikunta on Ulricehamn. Se ilmestyy kolmesti viikossa, on poliittiselta linjaltaan kokoomuslainen ja kuuluu Gota Mediaan.
## Lähteet

## Aiheesta muualla
* Lehden verkkosivut
Charles Edward Hubbard

**Charles Edward Hubbard** (1900–1980) oli englantilainen kasvitieteilijä.

Hubbard syntyi Norfolkissa Englannissa. Hän työskenteli ensin kuninkaallisella puutarhalla Sandringhamin kartanolla, mutta siirtyi sitten vuonna 1920 Kew Gardensiin aloittaen siellä työt herbaariossa vuonna 1923. Hubbard oli aktiivinen ja lahjakas nuori mies, joka alkoi opiskella heinäkasveja.

Hubbard oli kasvitieteilijävaihdossa Queenslandissa Australiassa 1930–1931, minkä aikana William Douglas Francis oli vuoden Kew Gardensilla. Hubbard keräsi Australiassa noin 15000 kasvinäytettä ja helmikuussa 1931 hän keräsi näytteitä Queenslandin keskiosista läheltä Rockhamptonia ja Fitzroy-jokea. Queenslandissa viettämänsä vuoden aikana Hubbard tutki kaikki Queenslandin herbaarion heinänäytteet ja sai samalla myös Stan Blaken kiinnostumaan heinistä ja saroista.

Vuonna 1957 Hubbard nousi Kew Gardensilla herbaarion- ja kirjastonhoitajaksi ja myöhemmin hänet nimitettiin Kew Gardensin apulaisjohtajaksi. Hubbard jäi eläkkeelle vuonna 1965.

Hubbardille on myönnetty Linnean Societyn kultamitali hänen työstään heinäkasvien taksonomian parissa. Muut kasvitieteilijät ovat myös nimenneet kasvilajeja Hubbardin mukaan – esimerkiksi *[[Acacia hubbardiana]]* -akaasialaji sekä *[[Digitaria hubbardii]]* -verihirssilaji.

## Lähteet
Kihlanarsissi

**Kihlanarsissi** (*Narcissus* × *cyclazetta*) on narsissien puutarharisteymä, jonka kantalajit ovat syklaaminarsissi (*Narcissus cyclamineus*) ja sarjatasetti (*Narcissus tazetta*). Risteymän kantalajeista syklaaminarsissi on kotoisin Espanjasta, sarjatasetti Välimeren alueelta.

Kihlanarsisseihin kuuluu lajike 'Tête-à-Tête', joka tunnetaan yleisesti tetenarsissina. Lajikkeella on pienet keltaiset kukat, ja se on tunnettu keväisin myytävänä ruukkunarsissina. Tetenarsissia kutsutaan usein myös pikkunarsissiksi, joka saattaa sekoittua samannimiseen lajiin pikkunarsissiin (*Narcissus asturiensis*).

## Lähteet
Pyöröpallohäntä

**Pyöröpallohäntä** (*Gomphrena globosa*) on alkujaan keskiamerikkalainen kasvi, jota viljellään koristekasvina ja elintarviketeollisuuden tarpeisiin. Se kuuluu revonhäntäkasvien heimoon.
Pyöröpallohännän varsinaiset kukat ovat vaatimattomat vaaleat, mutta punaisten verholehtien takia kukinto on näyttävä ja kestävä. Kukintoja kasvaa pystyjen haarojen päähän. Kasvi on 30–60 cm korkea ja yksivuotinen.

## Lähteet